সয়াবিন
সয়াবিন (Glycine max) হলো এক প্রকারের শুঁটি জাতীয় উদ্ভিদ। এটির আদি নিবাস পূর্ব এশিয়াতে। এটি একটি বাৎসরিক উদ্ভিদ। অতিরিক্ত চর্বিবিহীন সয়াবিন দিয়ে তৈরি খাবার প্রাণী দেহের জন্যে প্রয়োজনীয় প্রোটিনের প্রাথমিক উৎস। ইতিহাস পর্যালোচনা করে জানা যায় মানুষ সয়াবিনের কথা জানে খ্রিস্টপূর্ব ২৮৩৮ থেকেই। সম্রাট শেং নাংগ এর আমল থেকেই সয়াবিন চীন দেশের অন্যতম ফসল। চিন দেশের বই 'পেন সাউ কং মু' তে সয়াবিনের কথা প্রথম জানা যায়। তখনকার দিনে বলা হয়েছিল কৃষি দেবতা 'হো সি'এই গাছ পৃথিবীকে উপহার দেন।